ધારો કે કોઈ એક લોકસભા સીટના છ વિધાનસભા વિસ્તારમાંથી એક વિસ્તારની એક રાઉન્ડની ગણતરીમાં વાર લાગશે ત્યાં સુધી અન્ય પાંચ વિધાનસભા વિસ્તારની નવા રાઉન્ડની ગણતરી હાથ નહીં ધરી શકાય. આ રીતે એક સીટના તમામ છ વિધાનસભા વિસ્તારની ગણતરી રાઉન્ડ પ્રમાણે એકસાથે થશે અને આખરી પરિણામ આવતાં વાર લાગશે. અગાઉ એવી પદ્ધતિ હતી કે લોકસભા સીટના તમામ છ વિધાનસભા વિસ્તારની ગણતરી શરૂ થતી અને એક વિસ્તારનો એક રાઉન્ડ પૂરો થાય એટલે બીજા વિસ્તારના રાઉન્ડની ચિંતા કર્યા વગર નવો રાઉન્ડ શરૂ કરી શકાતો. ટૂંકમાં હવે એક સીટના તમામ વિધાનસભા વિસ્તારના તમામ રાઉન્ડની ગણતરી છેલ્લા રાઉન્ડ સુધી એકસાથે ચાલશે.